CELEX: 62010TN0048
Language: el
Date: 2010-02-02 00:00:00
Title: Υπόθεση T-48/10 P: Αναίρεση που άσκησε στις 2 Φεβρουαρίου 2010 ο Herbert Meister κατά της διατάξεως που εξέδωσε το Δικαστήριο Δημόσιας Διοίκησης στις 30 Νοεμβρίου 2009 στην υπόθεση F-17/09, Meister κατά ΓΕΕΑ

17.4.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 100/55
            
         Αναίρεση που άσκησε στις 2 Φεβρουαρίου 2010 ο Herbert Meister κατά της διατάξεως που εξέδωσε το Δικαστήριο Δημόσιας Διοίκησης στις 30 Νοεμβρίου 2009 στην υπόθεση F-17/09, Meister κατά ΓΕΕΑ
   (Υπόθεση T-48/10 P)
   2010/C 100/81
   Γλώσσα διαδικασίας: η γερμανική
   
      Διάδικοι
   
   
      Αναιρεσείων: Herbert Meister (Muchamiel, Ισπανία) (εκπρόσωπος: H.-J. Zimmermann, δικηγόρος)
   
      Αντίδικος κατ’ αναίρεση: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αιτήματα του αναιρεσείοντος
   
   Ο αναιρεσείων ζητεί από το Γενικό Δικαστήριο:
   
               —
            
            
               να ακυρώσει τη διάταξη του Δικαστηρίου Δημόσιας Διοίκησης της 30ής Νοεμβρίου 2009 στην υπόθεση F-17/09, Meister κατά ΓΕΕΑ·
            
         
               —
            
            
               να καταδικάσει το καθού στα δικαστικά έξοδα.
            
         
      Λόγοι αναιρέσεως και κύρια επιχειρήματα
   
   Η αναίρεση βάλλει κατά της διατάξεως του Δικαστηρίου Δημόσιας Διοίκησης της 30ής Νοεμβρίου 2009 στην υπόθεση F-17/09, Meister κατά ΓΕΕΑ, με την οποία απορρίφθηκε η προσφυγή-αγωγή του αναιρεσείοντος ως προδήλως απαράδεκτη.
   Προς θεμελίωση του ενδίκου μέσου του, ο αναιρεσείων ισχυρίζεται ότι η πρωτοδίκως ασκηθείσα προσφυγή-αγωγή υπήρξε αναγκαία διότι η υπόθεση βρίσκεται σε άμεση πραγματική σχέση με τα αντικείμενα της διαφοράς των προηγουμένων συνδεδεμένων υποθέσεων F-138/06 και F-37/08, οι οποίες κατά τον χρόνο της ασκήσεως της προσφυγής-αγωγής δεν είχαν ακόμη κριθεί. Ο αναιρεσείων ισχυρίζεται ότι απόρριψη της προσφυγής-αγωγής στο πλαίσιο της υποθέσεως F-17/09 αμέσως ως απαράδεκτης χωρίς προφορική διαδικασία συνιστά παραβίαση των εγγυήσεων για νόμιμη ακρόαση του άρθρου 6 ΕΣΔΑ. Πέραν αυτού, προβάλλεται η αιτίαση ότι το Δικαστήριο Δημόσιας Διοίκησης δεν δέχθηκε την αίτηση του αναιρεσείοντος για αναστολή της διαδικασίας ενόψει της καταθέσεως ενδίκου μέσου κατά της αποφάσεως στην υπόθεση F-37/08. Τέλος, προβάλλεται η αιτίαση ότι το πρωτοβάθμιο δικαστήριο προέβη σε ελλιπή και εσφαλμένη ανάλυση της υποθέσεως.